|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-267/2015-03 | ДАТУМ: 04.02.2016. године |

Управа за капитална улагања АП Војводине спроводи отворени поступак јавне набавке добара – **Медицински кревети**, број јавне набавке 136-404-267/2015-03, а за коју је Позив за подношење понуда објављен на Порталу јавних набавки дана 30.12.2015. године.

Заинтересованa лицa су дана 02.02.2016. године, доставила Наручиоцу путем електронске поште Захтеве за додатна појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговор на:

**1. Питање:**

У предметној јавној набавци сте тражили следеће за позицију под редним бројем 4:

1. „Подешавање наслона за леђа: мин. 85°";
2. Ножни или ручни Тренделенбург мин. 17°/ обрнути тренделенбург мин. 15°;

4.10. „Ручке за управљање код главе пацијента могу се спуштати, и ручке код ногу се могу скидати" ;

4.13. „Пети точак који служи за балансирање"

Дана 29/01/2016 сте изменили поменуте позиције.

Скрећемо вам пажњу да сви стречери средње и више класе имају наслон за леђа мин. 80°, управо због пријема пацијената који долазе у установе типа Каменица 2, ради се о пацијентима који имају тешка срчана или плућна обољења. Са наведеним у вези, Вас молимо да тражите мин. 80° како би поменути производ имао своју праву функцију.

Што се тиче Тренделенбург положаја, по свим протоколима за коришћење наведеног положаја користи се мин. 15° у пракси, како би стављање пацијента у тај положај имало неку сврху.

С'тим у вези предлажемо да ставите макар мин. 15°, јер прво сте тражили 17°, сада тражите 12°!

Дакле, морате да прецизирате тачно, да ли желите да се ручке скидају или спуштају код позиције 4.10?

Напомињемо, да је то наизглед ситница, али она која мења целу класу производа, ако се одлучите за ручке које се спуштају, добијате професионални стречер који одговара нивоу установе за који се предметна опрема купује, ако тражите скидање ради се о нижој класи производа, за које приликом потенцијалне испоруке корисник може бити незадовољан.

Све напоменуто се односи и на позицију 4.13. коју сте избацили, дакле пети точак је веома битан за кретање штречера, из дугогодишњег искуства знамо да су сестре те које гурају стречере кроз болницу, без петог точка је одржавање правца кретања истог веома отежано и неравномерно, поготово ако стречером управља особа мање телесне тежине.

Наше питање је да ли и даље остајете при ставу да вам пети точак, није потребан?

Напомињемо да је нама као потенцијалном понуђачу све једно хоћемо ли да вам понудимо стречер ниже или више класе, али се бојимо да због оваквих драстичних измена у вашим захтевима, не дођемо сви у непријатну ситуацију због различитих жеља потенцијалних понуђача и реалних потреба наведене установе.

Такође, требате да знате да све што смо овим путем предложили имају сви квалитетнији производи на тржишту Србије.

**Одговор Наручиоца:**

Наручилац не прихвата предлог и сугестије потенцијалног понуђача и у свему остаје при техничкој спецификацији датој у конкурсној документацији (последња измена 136-404-267/2015-03 од 29.01.2016).

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-267/2015-03**